****

**FORSKRIFT ORDENSREGLER VED STANGELAND SFO**

***Forskrift er vedtatt av samarbeidsutvalget ved Stangeland skole 22/11-2017***

**Innledning:**

Ordensreglementet har til hensikt å fremme samarbeid, engasjement, trivsel, respekt og medansvar for alle i skolesamfunnet. Alle barna har rett til et godt fysisk og psykososialt miljø som fremmer helse, trivsel og læring.

**Regler som fremmer et godt og trygt psykososialt miljø:**

Barn og voksne skal vise respekt og omsorg for hverandre

Mobbing og plaging av andre er ikke tillatt

Negativ eller grov munnbruk mot barn og voksne er ikke tillatt

Bruk av vold mot andre barn og voksne er ikke tillatt

Barna skal ikke ha med seg farlige gjenstander eller våpen på skolen

Tobakk og rusmidler er forbudt i skoletiden og andre arrangement i skolens regi

**Regler som fremmer god orden både inne og ute:**

Følge Sfo og gruppa sine regler

Ta godt vare på alt som tilhører skolen, både ute og inne, stell pent med inventar og annet materiell

Elevene hjelper til å holde skolens område rent og ryddig

Snop og brus kan kun tas med etter avtale med barneveileder/

**Regler som fremmer læring:**

Holde arbeidsro i øktene og vise respekt for aktiviteten

Møte presis til økter og avtaler

Ha med riktig utstyr

Datamaskinene skal kun brukes til det som barneveilederen har bestemt

Mobiltelefoner og andre elektroniske produkt skal ikke brukes.

**Regler som fremmer trivsel og trygghet i utetid:**

Elevene skal være på skolens uteområde i utetiden.

Skateboard og lignende skal kun brukes i skateparken, og brukes kun med forsvarlig verneutstyr.

Snøballkasting er kun tillat på anvist område

Barna skal ikke oppholde seg på parkeringsplass eller sykkelparkeringen

Gjenstander som kan skade andre holdes hjemme

**Sanksjoner:**

Ved brudd på ordensreglementet brukes disse reaksjonene:

Vanligvis løser vi opp i ting ved å snakke sammen; barn, foreldre og barneveiledere

Kontakt med hjemmet og involvering av foresatte. Skriftlige meldinger til hjemmet brukes ved behov

Regler for bruk av sykkel, sparkesykkel, rulleskøyter og rullebrett:

Skolen henviser til anbefalingene fra Trygg Trafikk ang. sykling til skolen: Trygg Trafikk anbefaler at barn er 10 – 12 år før de bør få sykle alene i blandet trafikk. Nøyaktig når vil være avhengig av barnet og trafikkforholdene, og må vurderes av foreldrene selv

De som sykler til skolen må bruke hjelm og sykkelen må være i forskriftsmessig stand. Når sykkel brukes ved skolens arrangement, skal hjelm benyttes

Syklene skal parkeres i/ved sykkelstativene, og det skal ikke sykles på skolens område så lenge skolen og SFO har åpent. Tilsvarende gjelder for sparkesykkel og rullebrett.

**Generelle ”inne-regler”:**

- Barna kan leke på gulv eller sitte på stol ved pult og leke. Vi kan ikke sitte på pulten, bord, hyller eller midt i inngangen.

- Vi rydder etter oss når vi er ferdige å leke.

- Alle henger opp sitt eget tøy og holder orden i garderoben.

- Andre sine sekker og ting rører vi ikke.

- Alle barn og voksne gjør avtale og sier fra hvor de vil gå.

- Voksne og barn vasker hendene godt før mat.

- Vi vil ha det rolig når vi har opprop, samling og spiser. Husk ”Inne-stemme”.

**Generelle uteregler:**

- Det er forbudt å gå utenfor skolens områder.

- SFO sine trehjulssykler og sparkesykler kan brukes i øvre og nedre skolegård, men ikke på fotballbanene eller skatebanen. Ikke ned bakken midt i skolegården.

- Skateboard og lignende skal kun brukes i skateparken, og brukes kun med forsvarlig verneutstyr; bl. a hjelm. Ikke SFO sine sparkesykler i skateparken.

- Alle barn rydder uteleker etter seg. Inneleker skal bare være inne.

Stangeland 22.11.2017